cyanic-selkie/wikianc huggingface dataset:
Besa
Besa (besë i ubestemt form) er et albansk ord/uttrykk som betyr æresord, hellig løfte. Å gi noen besaen betyr å gi løfte om å holde det man lover. I albansk kultur ble besaen betraktet som hellig og å bryte den var helt utenkelig. Besaen var mest utbredt i dagens Nord-Albania, Kosovo, Malesia (områder med albansk befolkning i Montenegro), samt blant arbëresh - befolkningen i Sentral- og Sør-Hellas, spesielt i Attika, Argolis og Arkadia. Bortsett fra noen unntak var den albanske besaen inntil nylig en institusjon som var allment akseptert av albanere og er noe de fortsatt er stolt over. Besaen er tema i flere av bøkene til den albanske forfatteren, Ismail Kadare. Besa er mer enn et løfte, og betyr også å være gjestvennlig og ta vare på folk som trenger hjelp.
Kjente ordtak
Besa blir i dag også benyttet som et albansk navn for kvinner.
Matt Kuchar
Matthew Gregory Kuchar (født 21. juni 1978 i Florida) er en amerikansk profesjonell golfspiller som spiller på PGA-touren.
Etter en amatørkarriere der han blant annet vant US Amateur Championship i 1997 og ble beste amatør i The Masters og US Open 1998, ble Kuchar profesjonell i 2000.
Liste over medlemmer av Det Norske Akademi for Språk og Litteratur
Dette er en fullstendig oversikt over nåværende og tidligere medlemmer i Det Norske Akademi for Språk og Litteratur:
Aboriginhonningeter
Aboriginhonningeter (Manorina flavigula) er en fugl i gruppen Manorina i familien honningetere og er endemisk til Australia.
Think It All Over
«Think It All Over» er en britisk sang med melodi og tekst av Chris Andrews.
Sandie Shaw utgav den som sin tyvende single (Pye 7N 17426) i mai 1969.
«Think It All Over» var hennes siste single som ble skrevet av Chris Andrews, og den var inspirert av de tyske oompahbandene som var populære på den tiden.
Norsk versjon
Fredrik Friis har skrevet en norsk tekst. På norsk bærer den tittelen «Tenker du etter». Gunn Støa utgav den på singlen Columbia GN 1836 i 1969.
Listeplasseringer
Shaws innspilling kom på den britiske singlelisten 17. mai 1969 og lå der i fire uker med nummer 42 som høyeste plassering.
Den ble Shaws siste single i tiåret som kom inn på listen.
Skjeggbærere
Skjeggbærere eller skjeggormer er en familie av flerbørstemarker som holder til i havet på dypt vann. De er lange og marklignende med store munntentakler. De har fått sitt navn på grunn av dem. En skjeggbærer omgir seg med et rør av kitin. Unge individer har et tarmsystem, mens hos ferdig utviklede individer er tarmene omdannet til en slags organer som tar næring fra bakterier, og de har hverken munn eller anus. Skjeggbærere er særkjønnede.
Vanligvis er de under en centimeter lange, men den største arten, Riftia pachyptila, blir tre meter lang og har en kroppsdiameter på fire centimeter.
Skjeggbærernes spesielle anatomi gjorde at de tidligere ble regnet til en egen rekke, Pogonophora, men nyere systematiske studier viser at de hører til blant flerbørstemarkene.
Levevis
Skjeggbærerne har blitt funnet på så grunt vann som 25 meter, og på mer enn 10 000 meters dyp, men spesielt på kontinentalsokler og i dyphavet. De lever av næringstoffene som deres symbionte bakterier syntetiserer for dem. Bakteriene lever av næringen de får ut av vann ved hydrotermale skorsteiner eller fra knoklene av hvalfall.
Utbredelse
De fleste av de 150 kjente nålevened artene finnes i den vestre delen av Stillehavet, noe som kan komme av at det er her de har blitt studert mest. De lever i dyphavsgroper, på nordøstkysten av Amerika, fra Nova Scotia til Florida, Mexicogolfen, Karibia, Brasil, fra Grønland og Nordøst-Atlanteren mellom Norge og Biscayabukta, i Indiahavet og New Zealand.
Poslednij bogatyr: Poslannik tmy
Poslednij bogatyr: Poslannik tmy (originaltittel: Последний богатырь: Посланник тьмы) er en russisk film fra 2021 regissert av Dmitrij Djatsjenko.
Handling
Nå som Ivan snart skal fylle 21 år, er han endelig voksen og er omsider gammel nok til å gifte seg med den attraktive Vasilisa.
Men når Vasilisa blir kidnappet, og blir fanget i Moskva, er det opp til Ivan og kameratene hans for å redde henne.
Neutral Milk Hotel
Neutral Milk Hotel er et amerikansk indie rock band som ble stiftet i 1991 av vokalist, gitarist og låtskriver Jeff Mangum. Bandet var kjent for sin eksperimentelle musikkstil, bisarre tekster og eklektisk instrumentering.
Historie
Neutral Milk Hotel debuterte i 1994 med EP-en Everything Is, bandet bestod da kun av Mangum. På bandets debutalbum, On Avery Island, ble bandet utvidet med Robert Schneider, som bidro på produksjon og instrumenteringen. Bandet begynte nå på en omfattende turné.
Neutral Milk Hotels andre album, I Aeroplane Over the Sea i, kom i 1998. Albumet fikk god kritikk og større anerkjennelse enn debutalbumet. Selv om albumet ikke ble noen kommersiell suksess, solgte det over 300 000 eksemplarer og høstet strålende kritikk fra flere anmeldere. Til tross for den økende populariteten, ble gruppa oppløst i 1999. Hovedsakelig på grunn av Mangum, som misliket turnélivet og det økende musikk-presset. Senere fikk han et nervøst sammenbrudd.
Gjenforening
I 2013 ble det annonsert at Neutral Milk Hotel hadde gjenforent med samme bandmedlemmer som på In The Aeroplane Over The Sea, og at de ville reise rundt på en konsert turne i Nord-Amerika, Australia, New Zealand, Taiwan, Japan, Ireland, England, Skottland, Frankrike, Spania og Portugal.
I dag
Neutral Milk Hotel laget to album på 90-tallet som har blitt stående som mesterverk innen lo-fi indierock. Arcade Fire og Franz Ferdinand har begge uttalt seg som store fans. Etter bandets siste album forsvant de fra musikkverdenen. Vokalist Jeff Mangum har holdt seg skjult i mange år, men har hatt enkelte konserter.
Rød blomsterbukk
Rød blomsterbukk (Stictoleptura rubra) er en av blomsterbukkene (Lepturinae), en bille som tilhører trebukkene (Cerambycidae). Den kan forveksles med andre ganske like blomsterbukker.
Utseende
Rød blomsterbukk er mellom 10 og 19 mm lang og er en langstrakt bille, bakkroppen blir smalere bakover. Rød blomsterbukk har lange, kraftige antenner. Hannen har gulbrune dekkvinger og er mindre enn hunnen. Hunnen har rødt brystparti og dekkvinger. Lårene er mørke, mens resten av beina er mer røde.
Levevis
Rød blomsterbukk har larver som lever i levende eller død ved av gran eller furu. Noen ganger kan larvene finnes i gjerde eller telefonstolper. De voksne (imago) billene finnes i juli og august, de kan ofte sees på stubber eller liggende trestammer. De voksne oppsøker gjerne åpne blomster, særlig i skjermplantefamilien og rosefamilien på jakt etter nektar og pollen.
Utbredelse
Arten er utbredt over det meste av Europa og det vestlige Sibir, i tillegg er den innført med mennesker til Nord-Amerika. I Norge finnes den langs kysten omtrent til Bergen, i tillegg er det et par funn fra Midt-Norge.
Fister
Fister er en tidligere selvstendig kommune i Rogaland fylke, etablert da Hjelmeland og Fister kommune ble delt 1. juli 1884. Fister kommune hadde 832 innbyggere ved etableringen.
1. januar 1965 ble storparten av Fister med 467 innbyggere slått sammen med Hjelmeland kommune og deler av Årdal og Jelsa kommuner til den nye Hjelmeland kommune.
Odd Børretzen og Magnhild Meltveit Kleppa kommer fra Fister.
CB Breogán
Club Baloncesto Breogán er en spansk basketballklubb. Klubben ble grunnlagt i 1966. Laget spiller sine hjemmekamper i Pazo dos Deportes (7 500), som stod ferdig i den 12. september 1992. Andre lag som også spiller i den samme arenaen er Lugos futsallag.
Greve av Rosenborg
Greve av Rosenborg er en dansk adelstittel. I Danmark må de kongelige ha monarkens tillatelse til å inngå ekteskap. Hvis en prins gifter seg uten tillatelse blir han ekskludert fra kongehuset og mister prinsetittelen, som blir erstattet med tittelen greve av Rosenborg. Tittelen er arvelig i mannlig linje, og ble gitt første gang til prins Aage etter at han inngikk ekteskap med komtesse Mathilde Calvi di Bergolo.
CB Breogán
Kjente spillere som har spilt eller fremdeles spiller for klubben er: Charlie Bell, Greg Foster, James Donaldson, Velimir Perasović, Alfonso Reyes, Tanoka Beard, Pete Mickeal, Torgeir Bryn og Nikola Lončar.
Greve av Rosenborg
Hittil har det vært sju prinser som har blitt grever av Rosenborg som følge av manglende tillatelse når de giftet seg:
Kypros under EM i svømmesport 2018
Kypros deltok under EM i svømmesport 2018 i Glasgow i Storbritannia fra 3. til 12. august 2018.
Christian Møller Pedersen
Christian Møller Pedersen (født 27. oktober 1889, død 22. mars 1953) var en dansk sportsutøver som deltok under de olympiske leker 1920 i Antwerpen.
Pedersen ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
Lachnota
Lachnota er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En middelsstor, gulbrun oldenborre med forholdsvis kraftige bein.
Sigrun Svenningsen
Sigrun Svenningsen (født 23. juni 1902 i Kristiania, nåværende Oslo, død 24. februar 1971) var en norsk skuespiller.
Lachnota
Utbredelse
Arten er utbredt i Sibir og Mongolia.
Sigrun Svenningsen
Hun hadde stor suksess på scenen, blant annet som primadonna på Chat Noir i 1920-årene. Blant annet hadde hun en av hovedrollene i suksessrevyen Ikke mas, alle får i 1925-26.
Hun medvirket kun i to stumfilmer. Svenningsen debuterte i 1924 i Harry Ivarsons Til sæters, hvor hun spilte den større rollen som Sigrid. I 1927 medvirket Svenningsen i Ivarsons Den glade enke i Trangvik.
Sigrun Svenningsen var gift med Per Kvist.
Det andiske fellesskap
Det andiske fellesskap (spansk: Comunidad Andina de Naciones, CAN) er en handelsblokk som inkluderer de søramerikanske landene Bolivia, Colombia, Ecuador, Peru og Venezuela (som er i en prosess for å forlate fellesskapet). Handelsblokken ble kalt for «Den andiske pakt» frem til 1996, og ble dannet i forbindelse med signeringen av Cartagena-avtalen i 1969. Dens hovedkontor ligger i Lima, Peru.
Det andiske fellesskap har 120 millioner innbyggere, boende i et område på 4,700,000 km², med et BNP på over 4 billioner i 2005, inkludert Venezuela.
Medlemskap
Den andiske pakt ble originalt dannet i 1969 av Bolivia, Chile, Colombia, Ecuador og Peru. I 1973 ble Venezuela fellesskapets sjette medlem. I 1976, derimot, gikk man tilbake til fem medlemsnasjoner da Chile trakk seg ut. Venezuela annonserte i 2006 at de også skal trekke seg ut, noe som reduserer antallet medlemmer i Det andiske fellesskap til fem.
Nylig, etter den nye samarbeidsavtalen med Mercosur, fikk Det andiske fellesskap fire nye medlemmer: Argentina, Brasil, Paraguay og Uruguay. Disse fire Mercosur-medlemmene ble bevilget medlemskap av «Det andiske rådet av utenriksministre». Denne handlingen gjengjeldte Mercosurs valg om å innlemme nasjonene i Det andiske fellesskap i sitt eget frihandelssamarbeid.
La oss leve for hverandre (Gluntan-album)
La oss leve for hverandre er et musikkalbum utgitt av Gluntan i 1969. Tittellåta er også et av bandets største landeplager.
Pote
En pote er en støtdempende tråpute som finnes på undersiden av labbene til pattedyr som regnes som tågjengere. En labb har flere poter.
Fluberg
Stedsnavnet Fluberg var opprinnelig navnet på prestegården. Første ledd var antagelig elvenavnet Fluga, som også finnes i flere gårdsnavn. Navnet på elva kan være oppstått fra norrøne flug i betydningen «flog, bratt fjellside»,
Fluberg bru er en hengebro som er eneste faste veiforbindelsen over Randsfjorden mellom Dokka og Jevnaker.
Like sør for brua på vestsiden av fjorden ligger Husodden som er en idyllisk halvøy med privat småflystripe og flere strender.
1. januar 1962 ble det meste av Fluberg med 2 110 innbyggere igjen slått sammen med Søndre Land kommune. Tranlia krets og eiendommen Store Røen i Fluberg med 196 innbyggere ble slått sammen med Nordre Land og Torpa kommuner til den nye Nordre Land kommune.
I kirkelig henseende ligger Fluberg sogn under Søndre Land prestegjeld.
Bladhøns
Bladhøns (Jacanidae) er en familie av vade-, måke- og alkefugler.
Eilert Stang Lund
Johan Eilert Stang Lund (født 15. juli 1939 i Tønsberg) er en norsk jurist og høyesterettsdommer. Som ung var han jazzmusiker (trommer) blant annet i kvintett med Ditlef Eckhoff (1958).
Han er cand.jur. fra Universitetet i Oslo. Han ble utnevnt som høyesterettsdommer i statsråd 16. desember 1994 og tiltrådte 1. april 1995. Lund fratrådte som høyesterettsdommer 1. august 2009. Han har tidligere vært advokat hos Regjeringsadvokaten og privatpraktiserende advokat.
Han er gift og har tre barn fra første ekteskap. Han er tippoldebarn til Frederik Stang og tremenning av høyesterettsdommer Ketil Lund, alle av slekten Stang.
Fritz Moen-saken
Privatetterforsker Tore Sandberg anmeldte de tre høyesterettsdommerne Lund, Karin Maria Bruzelius og Magnus Matningsdal i 2006. Sandberg anmeldte dommerne for å få vurdert om de tre hadde gjort seg skyldig i grov uforstand i tjenesten da de vurderte gjenopptakelsesbegjæringen av sakene mot Fritz Moen. En enstemmig kontrollkomite på Stortinget bestemte den 5. februar 2008 å åpne sak for å vurdere om de tre høyesterettsdommerne skulle stilles for riksrett i etterkant av justismordet. Den 8. mai samme år besluttet et flertall i komiteen at det ikke var grunnlag for å gå til riksrettssak.
Tsjempion mira (2021)
Tsjempion mira (originaltittel: Чемпион мира) er en russisk film fra 2021, regissert av Aleksej Sidorov.
Handling
Historien forteller om det berømte VM i sjakk 1978.
Sjakk-spilleren Anatolij Karpov mister familien sin, opplever svik og intriger fra CIA, samt press fra det sovjetiske kommunistpartiet.
Vesle Daniel
«Vesle Daniel» eller «Då Daniel drog» er et dikt og ei vise skrevet av Jakob Sande (1906–1967). Diktet handler om den såre avskjeden til førstereisgutten Daniel. Det er hentet fra Jakob Sandes diktsamling Guten og Grenda fra 1945. Forfatteren komponerte også en egen melodi til teksten, men den alternative melodien av Simon Vatne er mer brukt. Visa er kjent i Jon Eikemos fremføring, og er også spilt inn av Kurt Foss og Reidar Bøe, Kari og Ivar Medaas samt Rita Engebretsen på platen Frem fra Glemselen kap.18.
Vjatskije Poljany
Vjatskije Poljany (russisk: Вя́тские Поля́ны) er en by i Kirov oblast i Russland. Den ligger på høyre bredd av elva Vjatka, 350 km sørøst for Kirov.
Bosetningen har vært kjent siden 1596. En jernbane ble bygget forbi byen i 1915. Den fikk status som bymessig bosetning i 1938, og bystatus i 1942.
Chute-à-la-Savane vannkraftverk
Chute-à-la-Savane vannkraftverk  er en demning og et vannkraftverk i elva Peribonka River, ovenfor dennes utspring i Saint-Jean-sjøen i Québec, Canada. Det har en installert total vannkrafteffekt på 245 MW. Kraftverket stod ferdig i 1953, og utnytter et fall (hydraulic head) på 33,5 meter.
Operatør og eier er metallelskapet Rio Tinto Alcan, og anlegget støtter aluminiumsindustrien i området.
Rundt Saint-Jean-innsjøen (Lac Saint-Jean), som får tilsig fra Peribonka River og gir tilsig videre til Saguenay River, ligger følgende demninger med hvert sitt tilhørende vannkraftverk, regnet ovenfra og nedover vassdraget:
Amphitrichia
Amphitrichia er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utbredelse
Arten lever bare på øya Amboina i Molukkene.
Alcazar (film)
Filmen vant en "Mussolini Cup" for beste film under Filmfestivalen i Venezia i 1940.
Albin Plank
Albin Plank (født 4. mars 1931 i Hohenems) er en østerriksk tidligere skihopper som representerte SC Bischofshofen. Han deltok i den tysk-østerrikske hoppuka fra 1953 til 1961, og ble nummer 2 sammenlagt i 1959/60. Han ble også nummer 6 i 1954/55. Han vant ett enkeltrenn, i Bischofshofen 6. januar 1960. Han ble nummer 47 i VM i Falun i 1954. I OL i Squaw Valley i 1960 ble han nummer 14.
Plank falt og brakk kragebeinet under trening i Innsbruck 29. desember 1961, og kom ikke tilbake som skihopper. Han var deretter trener for det sveitsiske landslaget til 1963 og for det østerrikske juniorlandslaget i 1964/65.
Albin Plank arbeidet ved den østerrikske jernbanen som ombordansvarlig og konduktør fra 1951. Han ble jernbane-europamester i skihopping i 1958 og 1961. Han vant også arbeidersportsforbundet ASKÖs nasjonale mesterskap i skihopping i 1951, 1957 og 1961.
Bjørkelibakken
Bjørkelibakken er et skihoppanlegg i Stryn i Sogn og Fjordane. Anlegget er en del av Vangen Skisenter på Fjelli, ca. 500 meter over havet, drøyt 20 km fra Stryn sentrum. Anlegget består av en normalbakke med K-punkt 90 meter (bakkestørrelse 100 meter) og seks mindre hoppbakker med K-punkt 70, 40, 25, 15, 10 og 5 meter. Bjørkelibakken er Sogn og Fjordanes fylkesanlegg for skihopping, og var arena for junior-VM i 2004. Anlegget er eid av IL Veten.
Den første hoppbakken i området ble bygd i 1920. Det moderne anlegget ble bygd i 1994 og åpnet med norgescuprenn vinteren 1995. Det var arena for kombinert hopp og spesialhopp normalbakke og lagkonkurranse under NM på ski i 1996. Bakkerekord i normalbakken er 105,5 meter, satt av Espen Andersen under junior-NM 6. mars 2010. K70-bakken har bakkerekord 78,5 meter, satt av Fredrik Bjerkeengen i 2005.
Eschenheimer Tor undergrunnsstasjon
Eschenheimer Tor er en undergrunnsstasjon på Frankfurts undergrunnsbane.
Béla Tarr
Béla Tarr (1955–) er en ungarsk filmregissør.
Liv og virke
Tarr studerte ved høyskolen for film og teater i Budapest og har siden 1990 vært gjestedosent ved det tyske film- og fjernsynsakademiet i Berlin. Blant hans studenter er blant annet Fred Kelemen og Sebastian Bieniek.
Tarrs første forsøk som filmskaper kom i 16-års alder. Bela-Balasz-Filmstudios ble oppmerksom på ham og finansierte i 1979 filmen Családi tüzfészek, som var inspirert av sosialistisk realisme. Etterhvert endret han stil til et realistisk formspråk karakterisert av lange scener og abstrakte bilder. Tarrs filmer viser påvirkning fra Andrej Tarkovskij, Ingmar Bergman og de tidlige filmene til John Cassavetes.
Noen av Tarrs viktigste filmer er laget i samarbeide med forfatteren László Krasznahorkai. Filmatiseringen av Krasznahorkais roman Sátántangó («Satantango»), en 415-minutters svarthvittfilm som Tarr arbeidet med i sju år, skapte internasjonal oppmerksomhet. Filmen hadde premiere på de internasjonale filmfestspillene i Berlin 1994. Neste store film kom i 2000: Werckmeister Harmóniák («Werckmeister Harmonies») som ble tatt godt i mot av kritikere og på festivaler.
I 2007 var filmen A Londoni férfi («Mannen fra London») representert ved Filmfestivalen i Cannes.
Filmografi
<div style="">
Starstruck
Starstruck er et musikkalbum med Trond Granlund. Albumet ble utgitt i 1979.
Balds legebok
Balds legebok (angelsaksisk Læceboc, engelsk Leechbook of Bald) er angelsaksiske medisinske tekster fra middelalderen som sannsynligvis ble satt sammen på 800-tallet, mulig under innflytelse av kong Alfred den stores utdanningsreformer.
Verket har sitt navn fra en latinsk kolofon på vers på slutten av andre bok som begynner med «Bald habet hunc librum Cild quem conscribere iussit», noe som betyr «Bald eier denne bok som ha beordret Cild til å sette sammen».
Teksten er bevart i et eneste manuskript som nå oppbevares i British Library i London (Royal 12, D xvii).
Manuskriptets innhold og organisering
Av de to tekstene reflekterer det ene nært den medisinske praksisen til det angelsaksiske England og står relativt fritt til påvirkning fra regionene rundt Middelhavet. Den andre teksten viser en bevisst anstrengelse til overføre angelsaksisk praksis til hva en lege mente var mest nyttig i både den angelsaksiske medisinen som middelhavsmedisinen. I kontrast er det en tredje eksisterende tekst fra middelalderen, Lacnunga, som tar form som en hverdagslig bok med tilsynelatende intet annet mål enn å nedtegne hva som helst innenfor medisin som skriveren har kommet over.
De to bøker er inndelt ved at den første tar for seg ytre sykdommer og den andre tar for seg indre uroligheter. Delingen mellom ytre og indre sykdommer kan betraktes som unikt innenfor medisinske tekster fra middelalderen.
Et kapittel inneholder en kuriøs liste over eksotiske medisiner som ble sendt fra patriarken Elias av Jerusalem (494-516) til kong Alfred, noe som er grunnlaget for at boken assosieres med kong Alfreds hoff.
Boken har også den eneste referanse til tidlig plastisk kirurgi som er nevnt innenfor angelsaksisk litteratur. I kapittel 13 er et botemiddel som forordner spesielt kirurgi for hareskår.
Nettvinger
Nettvinger (Planipennia eller Neuroptera) er en gruppe av  insekter med usedvanlig godt utviklet ribbenett eller årenett på vingene. De er alle plassert i Neuropteroidea, sammen med mudderfluer og kamelhalsfluer. I verden er det ca. 4 000 arter, og i Norge litt over 50 arter.
Liv og utvikling
Nettvingene har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre. Flere arter regnes å være viktige nyttedyr da de lever av andre små dyr, som midd, bladlus og lignende.
Gulløyer
Gulløynene (Chrysopidae) er kanskje de mest kjente. De er stort sett lys grønne og har gyllenrøde fasettøyne, og er ofte å se ved utlampen eller de kommer de inn i hus for å overvintre.
Maurløver
Maurløver (Myrmeleonidae), er sjeldnere hos oss i Norge, de er kjent for larven som lager en fangstgrop i løs sand, hvori den selv sitter i bunnen og fanger dyr (maur) som faller nedi. Maurløver skiller seg fra andre nettvinger ved at de har en klubbe ytterst på antennen.
Bladlusløver
Bladlusløver (Hemerobiidae) er ikke uvanlige, og er den største delgruppen av nettvingene. Fargene er gul til svart og vingene er foldet som et tak over bakkroppen (taklagt).
Svampfluer
Svampfluer (Sisyridae) er små og lett å overse i naturen. Larver lever i ferskvann og de voksne finnes langs elvebredder og lignende.
Systematisk inndeling
Nomenklaturen for familiene innen Nettvinger, følger Ottesen, 1993. I Norge er det funnet 55 arter.
Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se litteraturliste) tar for seg Nettvingene.
Sumptre
Sumptre (Nyssa sylvatica) er et løvfellende tre i sumptrefamilien som vokser i østlige Nord-Amerika.
Eldor
Eldor er både et mannsnavn og et etternavn. I Norge var det 1. januar 2009 rundt 50 personer hadde dette som første eller eneste fornavn, og rundt 60 som hadde det som etternavn. Navnet kan være dannet som en variant av Elder, et gammelengelsk navn som betyr «eldre trær».
Sumptre
Arten blir 5–30 m høy. Den grå barken blir tidlig grovt furet med brede, vertikale ribber. Bladene varierer i form fra omvendt eggformede til elliptiske; de er 5,5–12 cm lange og 3,5–6,5 cm brede med en glinsende overside. De er som regel helrandede, men kan ha noen få grove tenner ytterst. Om høsten er bladene skarlagensrøde og gylne og blir til slutt mørkerøde.
Eldor
Kjente personer med navnet
Personene i listen er ordnet kronologisk etter fødselsår.
Sumptre
De små grønnhvite blomstene sitter ved basis av nye skudd og er rike på nektar. Noen blomster er tvekjønnede, men rene hann- og hunnblomster er vanligst. I praksis er trærne sannsynligvis særbu. Hannblomstene sitter 2–5 sammen, og hunn- og tvekjønnede blomster sitter 3–5 sammen. Frukten er en svart til blå steinfrukt, som er 8–12 mm lang.
Det norske navnet «sumptre» er misvisende for Nyssa sylvatica i snever betydning. Denne arten foretrekker godt drenert og løs jord i motsetning til den nærstående Nyssa biflora og andre Nyssa-arter. Nyssa biflora regnes ofte som en varietet av sumptre, Nyssa sylvatica var. biflora.
Sumptre vokser for det meste i lavlandet, men finnes opptil 910 moh. i Nord-Carolina. Arten dominerer aldri i noen skogtype, men kan finnes sammen med mange andre treslag, for eksempel svartask, kvitalm, rødlønn, virginiaeiner, weymouthfuru, kviteik, fargeeik, rødeik, tulipantre, kanadahemlokk, sumpeik, ambratre, sumpfuru, virakfuru, Celtis laevigata, grønnask, atlantersypress, Magnolia virginiana og Persea borbonia.
Nordgrensen for utbredelsen strekker seg fra sørvestre Maine gjennom New York, sørligste Ontario, sentrale Michigan, Illinois og sentrale Missouri. Vestgrensen går gjennom østlige Oklahoma og østlige Texas. Arten mangler i Mississippi-deltaet, nedre del av Mississippi-dalen og i sørlige Florida. Isolerte bestander finnes i sentrale og sørlige Mexico.
Dette treet er viktig for dyrelivet. Mange pattedyr og fugler eter fruktene. Hvithalehjort forsyner seg av unge skudd. Trærne er ofte hule og har stor betydning for hulerugende fugler, ekorn og flaggermus. Blomstene er viktige for honningbier. Treet plantes i parker og store hager på grunn av de praktfulle høstfargene.
Labb
En labb er den delen av foten pattedyr, som ikke er hovdyr, trår ned på, enten de er tågjengere eller sålegjengere.
Labbene hos dyr er som regel utstyrt med et antall tær, som kan være utrustet med klør. I noen tilfeller, hos noen kattedyr, kan klørne trekkes inn i et hylster som beskytter dem når de ikke er i bruk.
The Band Perry
The Band Perry er en amerikansk countrymusikkgruppe sammensatt av søsknene Kimberly Perry (vokal, gitar, piano), Reid Perry (bassgitar, bakgrunnsvokal), og Neil Perry (mandolin, trommer, trekkspill, bakgrunnsvokal). De signerte Republic Nashville i august 2009 og ga ut sitt selvtitulerte debutalbum 12. oktober 2010. Deres andre album, Pioneer, ble utgitt 2. april 2013. «If I Die Young» nådde nummer 1 på US Billboards Hot Country Songs og Hot Adult Contemporary Tracks musikklister og har blitt sertifisert kvadrupel platina. Gruppens andre album, Pioneer, skapte i tillegg nummer en-singlene ved «Better Dig Two» og «DONE.», pluss Topp-10-hittene «Don't Let Me Be Lonely» og «Chainsaw».
Higab
Higab er et svensk boligbyggelag som er heleiet  av Göteborg kommune.
Higab eier og forvalter flere av Göteborgs mest kjente og mest betydningsfulle kulturbygg, deriblant Stockholms Konserthus, Stockholms stadsteater, Stockholms saluhaller og Sahlgrenska huset. Higab eier også Nya Ullevi, Scandinavium og flere andre av byens store idrettsarenaer. Blant bolighusene er 27 klassifisert som bygningsminner (BM). Foretaket har også lokaler for kontor, handverk og industri og er en del av Gøteborgs arbeide med å skape  forutsetninger for byens  fortsatte  utvikling. Higab ble dannet i 1966 etter beslutning i kommunen og forretningsideen er en langsiktig forvaltning og utvikle leiligheter og å skape passende lokaler.
Blant bevaringsverdige kulturminner finner vi Sahlgrenska huset.
Grüneburgweg undergrunnsstasjon
Grüneburgweg er en undergrunnsstasjon på Frankfurts undergrunnsbane.
Christian Tynning Bjørnø
Da han gikk ut av Stortinget ble han daglig leder av Folkehøgskolerådet, som er paraplyorganisasjon for alle folkehøgskolene i Norge (85 skoler). I 2021 ble Bjørnø ansatt som konfliktrådsleder i Konfliktrådet Sør-Øst.
Høsten 2008 til våren 2009 var han studentpraktikant ved den norske ambassaden i Stockholm. Bjørnø er utdannet lærer med fagfordypning i norsk og samfunnsfag. Bjørnø har hatt flere styreverv, blant annet i Innovasjon Norge Telemark, Geitmyra matkultursenter, Tel-Tek, Oslofjordfondet og Senteret mot seksuelle overgrep. I 2019 ble han valgt til styreleder i organisasjonen Musikk i skolen (MIS).
Christian Tynning Bjørnø er sønn av journalist Signe Tynning og dattersønn av Høyre-politiker Torstein Tynning.
Mireille Balin
Mireille Césarine Balin (egentlig Blanche Mireille Césarine Balin, født 20. juli 1909 i Monte Carlo, død 9. november 1968 i Clichy i Frankrike) var en fransk skuespillerinne.
Balázs Tóth
Balázs Tóth (født 4. september 1997) er en ungarsk fotballspiller som spiller for Puskás Akadémia FC.
Mireille Balin
Balin var populær og vel ansett i hjemlandet på 1930-tallet hvor hun spilte i kjente filmer som Pépé fra Marseille og Hundjevelen. Hun fikk yrkesforbud etter krigen på grunn av samarbeid med nazistene og døde fattig og glemt.
Sula (andre betydninger)
Sula kan vise til:
Kinesisk Taipei under Paralympiske sommerleker 2016
Kinesisk Taipei deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde Kinesisk Taipei vunnet 22 medaljer (5 gull, 5 sølv og 12 bronse) fra de 6 sommerlekene det hadde deltatt i siden 1906.
Adenosintrifosfat
Adenosin-5'-trifosfat (ATP, etter det engelske navnet Adenosine triphosphate) er et multifunksjonelt nukleotid som brukes i celler som et koenzym. ATP blir ofte kalt «molekylær valutaenhet» for intracellulær energioverføring. ATP frakter kjemisk energi i cellene for metabolismen. ATP dannes under fotofosforylering og cellulær respirasjon, og brukes av enzymer og strukturelle proteiner i mange cellulære prosesser, herunder biosyntetiske reaksjoner, motilitet og celledeling. Ett ATP-molekyl inneholder tre fosfatgrupper, og det blir produsert fra uorganisk fosfat og adenosindifosfat (ADP) eller adenosinmonofosfat (AMP) ved hjelp av enzymet ATP-syntase.
Metabolske prosesser som bruker ATP som en energikilde omdanner det tilbake til dets forløpere. ATP er derfor i kontinuerlig resirkulasjon i levende organismer. Menneskekroppen inneholder i gjennomsnitt 250 gram ATP.
ATP blir brukt som et substrat i signaltransduksjonsveiene av kinaser som fosforylerer proteiner og lipider, samt av adenylat syklase, som bruker ATP til å produsere det sekundære budbringermolekylet syklisk AMP. Forholdet mellom ATP og AMP brukes av en celle til å oppfatte hvor mye energi som er tilgjengelig og kontrollere de metabolske veiene som produserer og forbruker ATP etter behov. I tillegg til sin rolle i energimetabolismen og signalisering, blir også ATP inkorporert i nukleinsyrer av polymeraser under DNA-replikasjon -og transkripsjon.
Strukturelt sett består dette molekylet av en purinbase (adenin) festet til et 1'-karbonatom i et pentosesukker (ribose). Tre fosfatgrupper er festet på 5'-karbonatomet i pentosesukkeret. Det er påhekting og avhekting av disse fosfatgruppene som hele tiden står for interkonvertering av ATP, ADP og AMP. Når ATP brukes i DNA-syntese, blir monosakkaridet ribose først omdannet til deoksyribose av ribonukleotid reduktase.
ATP ble oppdaget av Karl Lohmann i 1929, men dets korrekte struktur ble ikke bestemt før noen år senere. Det ble i 1941 foreslått av Fritz Albert Lipmann at ATP var det viktigste energioverføringsmolekylet i cellen. ATP ble kunstig syntetisert for første gang av Alexander Todd i 1948.
Joseph Rock
Joseph Francis Charles Rock (født 13. januar 1884 i Wien i Østerrike, død 5. desember 1962 på Honolulu på Hawaii) var en østerriksk-amerikansk oppdagelsesreisende, botaniker, geograf, språkforsker og etnograf.
Sancho I av Portugal
Sancho I av Portugal (født 11. november 1154 i Coimbra i Portugal, død 26. mars 1211 samme sted), ned tilnavnet var o Povoador, «den som befolker», var konge av Portugal fra sin kroning den 9. desember 1185 og fram til sin død i 1212.
Holocnemus
Holocnemus er en slekt av edderkopper som hører til gruppen langbeinedderkopper i den store gruppen Araneomorphae. Slekten omfatter 4 arter: H. caudatus, H. hispanicus, H. pluchei og ''H. aurouxi
Indian Airlines Flight 605
Indian Airlines Flight 605 (IC605/IAC605) var en innenriksflyvning som ble operert av det indiske flyselskapet Indian Airlines på strekningen mellom Mumbai og Bangalore. Den 14. februar 1990 styrtet flyet som opererte på denne ruten, et Airbus A320-200, under siste del av innflyvningen til Bangalore lufthavn. 92 av de 146 personene om bord omkom i ulykken, som var det andre og verste tapet av en Airbus A320-maskin inntil Gulf Air Flight 072 i 2000.
Sancho I av Portugal
Bakgrunn
Han var sønn av kong Alfonso I og av hans dronning Mathilde av Savoia. I 1170 ble han stått til ridder av faren, og var fra da av hans nestkommanderende, både administrativt og militært.
På denne tid var Portugals uavhengighet, skjønt erklært i 1139, ennå ikke sikkert og fast etablert. Kongene av León og Kastilla forsøkte å gjenerobre landet, og det drøyde før den katolske kirke ga sin velsignelse og støtte til det nye landet. Denne situasjonen fikk Afonso I til å se seg rundt etter støtte fra andre steder på Den iberiske halvøy. Portugal inngikk en allianse med Aragóns konge, og sammen kjempet de mot Kastilla og León. For å sikre alliansen giftet infanten Sancho seg i 1174 med infanta Dulce av Aragón, lillesøsteren til kong Alfonso II av Aragón. Aragón ble dermed det første iberiske kongedømme som anerkjente Portugals selvstendighet.
Konge
Sancho etterfulgte sin far på tronen i 1185. Hans tilnavn har sin årsak at han forsøkte å befolke med avfolkede områder og grunnla nye byer.
Indian Airlines Flight 605
Hendelsesforløp
Flyvningen fra Mumbai til Bangalore var normal. Været i Bangalore var bra, og landinger ble utført mot øst på rullebane 09. Mannskapet hadde opprinnelig tenkt å følge en VOR/DME-innflyvning til rullebane 09, men godtok senere å få vektorer fra kontrolltårnet for en visuell straight-in innflyvning. Mannskapet var i gang med å foreta en visuell innflyvning til rullebane 09 da flyet nærmet seg Bangalore, uvitende om at de allerede hadde fått flyet til å befinne seg under den trygge glidebanen som følge av en bratt nedstigning.
Sancho I av Portugal
Konge
Sancho fikk slutt på de oppslitende og lite meningsfulle kriger mot sine naboer om kontrollen over de galisiske grensetraktene. I stedet vendte han oppmerksomheten mot sør, mot maurernes småkongedømmer der (kalt taifaer), som fremdeles var blomstrende. Han hentet cistersiensermunker til sitt land for at de skulle slå seg ned i landsdeler gjenerobert fra maurerne. Han benyttet også etterhvert tittelen «konge av Silves» som han med hjelp av korsfarerne hadde erobret i 1189, inntil han tapte området tilbake til maurerne i 1191.
Sancho I benyttet store deler av sin regjeringstid til den politiske og administrative organisering av det nye kongedømmet. Han samlet en nasjonal rikdom, støttet nye industrier og en middelklasse av handelsmenn. I tillegg opprettet han nye byer og landsbyer, eksempelvis Guarda i 1199. og hadde stor omsorg for å befolke fjerne områder i de nordlige kristne regionene av Portugal, hovedsakelig med flamlendere og burgundere, derav hans tilnavn o Povoador.
Det ble strid om gyldigheten av det ekteskap som hans datter Theresia inngikk med kong Alfons IX av León, og dessuten om lensrettigheter. Dette innledet en uenighet med den katolske kirke, som gikk så langt at kirken i 1195 lyste interdikt over Portugal. Striden mellom kirke og konge skulle dra ut i nesten 200 år og har noen fellestrekk med investiturstriden annedsteds i Europa.
Indian Airlines Flight 605
Etterforskning
Pilotenes manglende forståelse av flyets oppførsel og reaksjoner i ulike operasjonsmodi ble oppgitt som den mest sannsynlige årsaken til styrten. Opptak fra taleregistratoren viste at det syntes å være noe forvirring omkring de automatiske lydsignalene fra terrengvarslingssystemet (GPWS) om flyets høyde over bakken, samt omkring økning av motorkraft, siden flyets autopilot var stilt inn på modus for tomgang/åpen nedstigning (eng. idle/open descent mode).
Sancho I av Portugal
Konge
Sancho I ble etterfulgt av sin sønn Alfonso II.
Øykjafjellet
Øykjafjellet kan vise til to fjell i Strand kommune i Rogaland:
Holzhausenstraße undergrunnsstasjon
Holzhausenstraße er en undergrunnsstasjon på Frankfurts undergrunnsbane.
Lars Haugen
Lars Haugen (født 19. mars 1987 i Oslo) er en norsk ishockeyspiller (målvakt) som per 2018 spiller for Färjestad BK. Han har tidligere spilt for Lørenskog IK i den norske Fjorkraft-ligaen, og var lånt ut til Manglerud Star for sesongen 2010/2011.
Den 18. mai 2011 signerte han en toårskontrakt med den belarusiske KHL-klubben HK Dinamo Minsk, men tilbrakte meste av sesongen i i Belarus’ Extraliga. Han ble den andre nordmannen og den første norske målvakten som har spilt i KHL da han debuterte for Dinamo Minsk den 24. februar 2012.
Tidlig karriere
Haugen ble født 19. mars 1987 i Oslo. Haugen startet å spille ishockey i Vålerenga, før han flyttet for å spille junior hockey i Manglerud Star. Han dro til Sverige allerede som tenåring for å spille hockey i storklubben Leksands IF.
GET-ligaen
I 2006 signerte han sin første profesjonelle kontrakt med Sparta Warriors i GET-ligaen, hvor han spilte tre sesonger som 2. keeper før han flyttet til Lørenskog IK innen 2009-10-sesongen. I midten av 2010-11-sesongen ble Haugen lånt ut til Manglerud Star da Lørenskog slet med å innfri, og i stedet for å satse på Haugen valgte de heller å hente inn amerikanske Jordan Parise. I Manglerud Star ble han en matchvinner i flere kamper, men kunne ikke forhindre at laget tok niendeplass i grunnserien, og at de dermed falt utenfor sluttspillet.
HC Sjakhtar Soligorsk
Etter at Haugens storspill hjalp Norge til kvartfinale i VM i Slovakia, økte interessen for ham i utlandet. Ifølge Haugens agent Erik Ryman hadde to svenske Elitserien-klubber vist interesse, men også den belarusiske KHL-klubben HC Dinamo Minsk, som hadde fulgt Haugen meget tett både under kampene og under trening i Košice og Bratislava.
Den 18. mai 2011 skrev Haugen under en 2-årskontrakt med HC Dinamo Minsk. , og skulle spille som andrekeeper bak Belarus’ landslagsmålvakt Andrej Mezin. Kontrakten er en to-veis-kontrakt, der lønnen vil reduseres ved spill for Dinamo Minsks rekruttlag. Grunnet hard konkurranse mot førstekeeper Andrej Mezin og andrekeeper Kevin Lalande, samt full utlendingskvote hos både Dinamo Minsk og hos farmerklubben Gomel (hvor finske Pasi Häkkinen var målvakt), ble det besluttet å sende Haugen til HC Sjakhtar Soligorsk i den belarusiske Extraligaen. Han ankom klubben den 30. september 2011, hvor han spiller som midlertidig førstekeeper frem til en permanent løsning er på plass.
I sin debutkamp mot Mogilev 2. oktober reddet Haugen 17 av 20 skudd i et 3-2-tap. Haugen fikk sin første seier i sin andre kamp, hvor han reddet 38 ut av 40 skudd i en 3-2-seier over Junost Minsk. Den 7. oktober sørget Haugen for en shutout i en 2-0-seier over HC Brest etter å ha stoppet 26 av 26 skudd. Den 13. oktober tapte Haugen og Sjakhtar Soligorsk 3-2 til det latviske Liepajas Metalurgs etter forlengelse og straffeslag. Etter fire kamper har Haugen en redningsprosent på 94,4%. I alt hadde han 11 seire (4 på overtid) og 8 tap (1 på overtid) på 25 kamper og en redningsprosent på 92,8% i 2011/12-sesongen.
HC Dinamo Minsk
Haugen fikk sin KHL-debut i sesongens siste grunnseriekamp den 24. februar 2012 borte mot Dynamo Moskva, hvor Dinamo Minsk tilslutt vant kampen 4-3 etter straffeslagskonkurranse. Han ble dermed den andre nordmannen og den første norske målvakten som har spilt i KHL. Den første nordmannen i KHL var Patrick Thoresen. Den 29. februar 2012 ble han den andre nordmannen som spilte i KHL-sluttspillet da Dinamo Minsk tapte 2-1 på overtid i den første kvartfinalekampen mot Dynamo Moskva. Han reddet 35 av 37 skudd.
2011
Haugen debuterte på det norske landslaget i 2011 da Norge spilte A-VM i Slovakia. Han var en av Roy Johansens tre utvalgte landslagsmålvakter, sammen med førstekeeper Pål Grotnes og Robert Hestmann. Grunnet lite kvalitativ matchtrening i Lørenskog og Manglerud Star gjennomgikk Haugen syv ukers hard trening med landslagets keepertrener Per-Erik Alcén, som gjorde at Haugen kunne stå frem da Grotnes fikk kjenning av en gammel lyskebetennelse to dager før VM-åpningen.
I VM-debuten mot Sverige den 30. april 2011 blokerte Haugen 40 skudd på mål i ordinær tid. Da det ved full tid og ekstraomganger sto 4-4, skulle kampen avgjøres på straffeslag. Mens både Per-Åge Skrøder og Mathis Olimb scoret på sine straffer blokerte Haugen begge svenske straffeslag, og Norge vant dermed over Sverige for første gang på 49 år. Haugen ble kåret til Norges beste spiller i kampen.
Haugens storspill fortsatte i resten av mesterskapet. I et 4-2 tap til USA den 2. mai blokkerte Haugen 45 skudd. Den 4. mai fikk han sin første shutout da Norge vant 5-0 over Østerrike, hvilket medførte at Norge gikk videre til mellomrunde.
I mellomrunden blokerte Haugen 39 skudd i en 3-2 seier over Sveits den 5. mai. Den 7. mai blokerte han 40 skudd i et 3-2 tap til Canada. Etter en 5-2 seier over Frankrike den 9. mai kvalifiserte Norge seg til kvartfinale.
I kvartfinalen mot Finland den 12. mai reddet Haugen 30 skudd, men Norge endte med å tape kampen 4-1. Tre av de finske målene ble gjort i overtallsspill. Norge avsluttet turneringen på en 6.-plass, med 4 seire (en av dem på overtid) og 3 tap.
Med 19 innslupne mål av i alt 257 skudd på mål, en shutout og en redningsprosent på 92,61 etter 422,18 minutter, endte Lars Haugen på en 5.-plass keeperstatistikken.
Vanlig sesong
Kilde: hockey.no,  pointstreak.com,  poinstreak.com,  belarushockey.com og  en.khl.ru
Sluttspill
Kilde: pointstreak.com,  en.khl.ru og  poinstreak.com
Landslagskarriere
Kilde: IIHF.com (2011, 2012)
Holopycnia
Holopycnia er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utbredelse
Slekten finnes bare på Sulawesi.
Øykjafjellet (Jøssang i Strand)
Øykjafjellet, eller Øygjafjellet, er et fjell i Strand kommune i Rogaland. Det har en høyde på 492 meter over havet. Fjellet ligger nordøst for bygda Jøssang. Det er et populært turmål, og vanligste rute er fra nord og starter ved kraftstasjonen ved Selemork.
Navnet stammer fra det norrøne ordet øyk, som igjen viser til «øk» - eller «hest».
LAN (andre betydninger)
LAN kan referere til:
16PF
16PF, også kjent som Cattells 16 Personality Factor Questionnaire, er en selvrapporterende personlighetstest som ble utviklet av psykometrikeren Raymond B. Cattell etter andre verdenskrig. Det er en av verdens mest utbredte personlighetstester og er en av de mest undersøkte personlighetstestene i verden. Assessio Norge har rettighetene til 16PF i Norge.
Den første utgaven kom i 1949. Testen er brukt for å predikere yrkesmessig suksess og innen yrkesvalg og karriere, men er har også blitt benyttet klinisk innen psykologi og psykiatri for å diagnostisere personlighetsforstyrrelser.
Skalaene
Testen deler inn i fire personlighetsgrupper som igjen deles i fire grupper, totalt 15 personlighetsfaktorer og en faktor som måler intelligens (B). Skalene er:
Maria Haraldsdatter (Gille)
Maria ble gift med lendmannen Simon Skalp, sønn av Hallkjell Huk av Blindheimsætten fra Sunnmøre. Simons bror Jon Hallkjellsson var gift med Marias søster Margaret. Sammen med Simon hadde Maria sønnen Nikolas.
Maria levde i borgerkrigstiden, en periode der ulike kongssønner og politiske grupperinger kjempet om den norske tronen. Etter faren Haralds død i 1136 ble Marias brødre konger, men de kjempet seg i mellom om makten. Marias ektemann, Simon, støttet Inge. I 1157 drepte Simon Marias bror, Øystein Haraldsson på oppdrag fra Inge.
Hans Peter L’Orange (lydtekniker)
Hans Peter L'Orange jr. (født 14. april 1968) er en Grammy-nominert norsk lydingeniør.
Maria Haraldsdatter (Gille)
I 1161 ble både Marias ektemann, Simo,n og broren hennes, Inge, drept i slaget ved Ekeberg utenfor Oslo. Tilhengerne til Inge foreslo da at Marias og Simons sønn Nikolas skulle bli norsk konge. Den mektige lendmannen Erling Skakke fikk imidlertid valgt sin egen sønn, Magnus Erlingsson, til konge. Året etter fikk Erling og mennene hans Nikolas tatt til fange og drept i slaget ved Sekken. Marias sønn ble ikke den eneste gutten av kongeslekt Erling drepte i kampen for sønnens kongedømme. Han fikk også tatt livet av Håkon Herdebrei og Sigurd Sigurdsson Markusfostre, sønner av Marias bror Sigurd, samt trolig sin egen stesønn, kona Kristins sønn Harald.
Hans Peter L’Orange (lydtekniker)
Etter utdannelse som programingeniør fra Norsk Lydskole var han lydtekniker for Lindberg Lyd og plateselskapet 2L fra 1997 til 2009, og gjorde også balansering og mastring for de fleste produksjonene. Han opprettet i 2008 produksjonsselskapet Lorangetech og har siden 2010 jobbet for Store Studio i Bodø der han gjør studio- og locationopptak og etterarbeid innenfor klassisk, jazz, pop og rock.
Paulo Dybala
Paulo Bruno Exequiel Dybala (født 15. november 1993) er en argentinsk fotballspiller som spiller for den italienske klubben.
Han har tidligere spilt for den argentinske klubben Instituto og den italienske Siciliaklubben Palermo. Han er av både polsk, italiensk og argentinsk herkomst. På grunn av hans flerstatlige statsborgerskap er han spilleberettiget for både Polen, Italia og Argentina, men han har uttalt at han føler seg argentinsk og har alltid drømt om å spille for dem.
Landslaget
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Hyenoide urhunder
(se fylogeni)
Hyenoide urhunder (Borophaginae), også kjent som beinknusende hunder, eksisterte for 34 millioner år siden og både oppsto og forble i Nord-Amerika, som sine slektninger Hesperocyoninae gjorde. Denne gruppen av rovpattedyr tilhørte hundefamilien.
Til å begynne med var disse hundene revelignende i størrelse, men etter hvert som tiden gikk ble artene betydelig større enn det våre moderne canider er i dag. De ble faktisk en del av Nord-Amerikas megafauna.
Utseendet minnet trolig om en blanding mellom hyener og hunder, noe som har gitt opphav til navnet hyenoide urhunder. Gruppen inneholdt blant annet den største caniden som noen gang har levd; Epicyon haydeni (også kalt E. validus og Osteoborus validus ), som fysisk var på størrelse med en brunbjørn, men kroppslig sett lignet mer på en ulv. Den levde for omkring 10 millioner år siden. Fossile skjelettrester antyder at den målte omkring 225 cm i skulderhøyde og hadde en kroppslengde på ca. 350 cm fra snutespiss til halerot. Den ville således fått en velvoksen sibirtiger til å se liten ut, fordi skulderhøyden var betydelig større i forhold til kroppslengden enn hos de store kattedyrene. Selv en liten art som E. saevus ville vært enorm i dagens målestokk, trolig med en skulderhøyde på nærmere 125 cm.
Individene i denne gruppen var ellers kjennetegnet av sine svært store og meget kraftige kjever, som har gitt den tilnavnet beinknusende hunder. Borophaginae døde ut for omkring 1,5 millioner år siden.
Slekter
Slektene nedenfor vises i alfabetisk rekkefølge. Otarocyon ser ut til å ha vært den eldste av dem og levde som sådan for omkring 34-30 millioner år siden. Den yngste slekten er Osteoborus, som oppsto for omkring 8 millioner år siden og døde ut for ca. 1,5 millioner år siden, som den siste Borophaginae.
Fylogeni
Fylogeni etter McKenna og Bell, 1997, og Wang, Tedford & Taylor , 1999.